
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 37 

14 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποδοχών του προσωπικού με σχέση 
εργασίας ιδιωτικού δικαίου ορισμένου χρόνου που 
απασχολείται στα Ν.Π.Ι.Δ. και τις ΔΕΚΟ της περ. 

12 της υποπαραγράφου Γ1 της παραγράφου Γ του 

άρθρου πρώτου του ν. 4093/2012 (Α' 222). 1 

Απόφαση έκδοσης Εντόκων Γραμματίων του Ελληνι¬ 
κού Δημοσίου διάρκειας 4 και 26 εβδομάδων στις 

11/01/2013 μέσω δημόσιας εγγραφής. 2 

Απόφαση έκδοσης Εντόκων Γ ραμματίων του Ελλη¬ 
νικού Δημοσίου διάρκειας 4 και 26 εβδομάδων 


στις 11/01/2013 μέσω δημοπρασίας και διάθεσης 
σε φυσικά πρόσωπα μετά την ημερομηνία διακα¬ 
νονισμού . 3 

Καθορισμός επιτοκίου εντόκων γραμματίων διάρκει¬ 
ας 4 και 26 εβδομάδων με ημερομηνία δημοπρα¬ 
σίας 8/01/2013. 4 

Λειτουργία του Ενιαίου Ταμείου Επικουρικής Ασφά¬ 
λισης (Ε.Τ.Ε.Α.) από 1/1/2013. 5 


Υπαγωγή του Ε.Τ.Ε.Α. στις διατάξεις της παρ. 1 του 
άρθρου 1 του ν.861/1979 (ΦΕΚ 2 Α), όπως ισχύει. 6 
Απαγόρευση Θήρας σε περίπτωση μεγάλων χιονο¬ 
πτώσεων και παρατεταμένων χρονικά δυσμενών 
καιρικών συνθηκών. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. Φ. 1733/2012/001 
3403/6.12.2012 απόφαση του Γ ενικού Γ ραμματέα 
Αποκεντρωμένης Διοίκησης Αττικής. 8 


ΑΠΟΦΑΣΕΙ Σ 

Αριθμ. οικ. 2/840/0022 (1) 

Καθορισμός αποδοχών του προσωπικού με σχέση εργα¬ 
σίας ιδιωτικού δικαίου ορισμένου χρόνου που απα¬ 
σχολείται στα Ν.Π.Ι.Δ. και τις ΔΕΚΟ της περ. 12 της 
υποπαραγράφου Γ1 της παραγράφου Γ του άρθρου 
πρώτου του ν. 4093/2012 (Α' 222). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις της περ. 12 της υποπαραγράφου Γ1 
της παραγράφου Γ του άρθρου πρώτου του ν. 4093/2012 
(Α' 222). 

2. Τις διατάξεις του άρθρου 22 παρ. 2 και 4 του 
Ν. 4024/2011 «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες 
διατάξεις εφαρμογής του Μεσοπρόθεσμου Πλαισίου 
Δημοσιονομικής Στρατηγικής 2012-2015» (ΦΕΚ 226 Α'). 

3. Τις διατάξεις του άρθρου 90 του Προεδρικό διά¬ 
ταγμα 63/2005 (ΦΕΚ 98 Α'). 

4. Την αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (ΦΕΚ 2105 
Β'). 

5. Το γεγονός ότι, από τις διατάξεις αυτής της απόφα¬ 
σης δεν προκαλείται επιπλέον δαπάνη, αποφασίζουμε: 

Στο προσωπικό με σχέση εργασίας ιδιωτικού δικαί¬ 
ου ορισμένου χρόνου που απασχολείται στα Ν.Π.Ι.Δ. 
και τις ΔΕΚΟ της περ. 12 της υποπαραγράφου Γ1 της 

παραγράφου Γ του άρθρου πρώτου του ν. 4093/2012 
(Α' 222) επεκτείνεται και έχει ανάλογη εφαρμογή, από 
1-1-2013, η αριθμ. 2/13917/0022/17-2-2012 (Β' 414) κοινή 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2013 

ΟΙ ΥΠΟΥΡΓΟΙ 

ΑΝΑΠΛ. ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 
-♦- 

Αριθ. 2/1252/0023Α (2) 

Απόφαση έκδοσης Εντόκων Γραμματίων του Ελληνι¬ 
κού Δημοσίου διάρκειας 4 και 26 εβδομάδων στις 
11/01/2013 μέσω δημόσιας εγγραφής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990). 

2. Τις διατάξεις του άρθρου 1 του ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α/1994). 

3. Τ ις διατάξεις του άρθρου 12 του ν. 2074/1992 «Διαρ¬ 
ρυθμίσεις στον ενιαίο ειδικό φόρο κατανάλωσης πετρε¬ 
λαιοειδών προϊόντων και άλλες διατάξεις» (ΦΕΚ 128 Α/1992). 

4. Τις διατάξεις των άρθρων 5 έως και 12 του 
Ν. 2198/1994 «Αύξηση αποδοχών δημοσίων υπαλλήλων 
εν γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α/1994). 

5. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81 Α/1982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α/1996). 

6. Τ ις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17 Α/1997), όπως τροποποιήθηκε με το άρθρο 9 του 
Ν. 2579/1998 (ΦΕΚ 31 Α/1998), καθώς και τις διατάξεις του 
άρθρου 37 του ν. 3130/2003 (ΦΕΚ 76 Α/2003). 

7. Τις διατάξεις του Ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ευρώ». (ΦΕΚ 207 
Α/2000). 

8. Τ ις διατάξεις των άρθρων 90 και 91 του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α/1995) και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του ν. 3871/2010 (ΦΕΚ 141 Α/2010). 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 


νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), όπως τροποποιήθηκε 
με τον Ν. 3965/2011 (ΦΕΚ 113 Α/2011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α/1957), όπως τροποποι¬ 
ήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α/1982). 

11. Την αριθμ. 2/22899/0023Α/15-03-2012 απόφαση του 
Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 785 Β/2012). 

12. Την απόφαση του Υπουργού Οικονομικών 
2/60752/0004/9-9-2010 «Εξουσιοδότηση του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538 Β/2010). 

13. Την απόφαση του Υπουργού Οικονομίας και Οι¬ 
κονομικών αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε ευρώ» 
(ΦΕΚ 615 Β/2001). 

14. Την αρ. 2/91001/0023/Α /29-12-2010 κοινή απόφα¬ 
ση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β/2010). 

15. Την αρ. 2/92959/0023/Α/28-12-2012 κοινή απόφαση 
του Υπουργού Οικονομικών και του Διοικητή της Τρά¬ 
πεζας της Ελλάδος «Βασικοί Διαπραγματευτές αγοράς 
έτους 2013». 

16. Το Προεδρικό διάταγμα 185/2009 «Ανασύσταση 
Υπουργείου Οικονομικών» (ΦΕΚ 213 Α/2009). 

17. Το Προεδρικό διάταγμα 189/2009 «Καθορισμός και 
ανακατανομή αρμοδιοτήτων των Υπουργείων» (ΦΕΚ 221 
Α/2009). 

18. Το Προεδρικό διάταγμα 86/2012 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
141 Α /2012). 

19. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105 Β/2012). 

20. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112 Α/2010). 

21. Το με αρ. πρωτ. 44/4-01-2013 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων στις 8/01/2013 και της διάθεσής τους στο απο- 
ταμιευτικό κοινό. 

22. Τα αποτελέσματα της δημοπρασίας εντόκων γραμ¬ 
ματίων της 8ης Ιανουάριου 2013, αποφασίζουμε: 

Τη διάθεση με Δημόσια Εγγραφή, εντόκων γραμματί¬ 
ων του Ελληνικού Δημοσίου, διάρκειας 4 και 26 εβδο¬ 
μάδων, με ημερομηνία έκδοσης την 11η Ιανουάριου 2013 
και ημερομηνία λήξης την 8η Φεβρουάριου 2013 για τα 
έντοκα γραμμάτια διάρκειας 4 εβδομάδων και την 12η 
Ιουλίου 2013 για τα έντοκα γραμμάτια διάρκειας 26 
εβδομάδων. 

Τα έντοκα γραμμάτια αποφέρουν τόκο από την ημε¬ 
ρομηνία έκδοσής τους με επιτόκιο σταθερό για όλη την 
διάρκειά τους, όπως αυτό ορίζεται παρακάτω. Ο τόκος, 
ο οποίος προκαταβάλλεται, υπολογίζεται εσωτερικά με 
βάση έτος 360 ημερών και πραγματικό αριθμό ημερών 
(ΑΟΤ/360). 

Το επιτόκιο των παραπάνω τίτλων ορίζεται σε 3,95% 
για τα έντοκα γραμμάτια διάρκειας 4 εβδομάδων και 
4,30% για τα έντοκα γραμμάτια διάρκειας 26 εβδομά¬ 
δων, δηλαδή ίσο με την τιμή της τελευταίας προσφοράς 
που έγινε δεκτή στη δημοπρασία των εντόκων γραμ¬ 
ματίων της 8ης Ιανουάριου 2013. 

Ο φόρος που αναλογεί επί των τόκων και ο οποίος 
ανέρχεται σε 10% παρακρατείται κατά την ημερομηνία 
έκδοσης των τίτλων. 

Τα έντοκα γραμμάτια είναι τίτλοι άυλης μορφής (λο¬ 
γιστική μορφή) και θα διατεθούν στο επενδυτικό κοινό, 
μόνο σε φυσικά πρόσωπα-κατοίκους της Ε.Ε., αφού εκδο- 
θούν ξεχωριστοί κωδικοί αριθμοί (Ι5ΙΝ Β, ΘΒ0026145525 
για τα έντοκα γραμμάτια διάρκειας 4 εβδομάδων και 
ΘΒ 0026146531 για τα έντοκα γραμμάτια διάρκειας 26 
εβδομάδων). Η διάθεση θα γίνει με δημόσια εγγραφή 
μέσω της Τράπεζας της Ελλάδος, των Τραπεζών, των 
Πιστωτικών Ιδρυμάτων, των χρηματιστών-μελών του 
Χρηματιστηρίου Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων αρχίζει τη Δευ¬ 
τέρα 7 Ιανουάριου 2013 και ολοκληρώνεται την Τετάρτη 
9 Ιανουάριου 2013. 

Οι επενδυτές δηλώνουν υποχρεωτικά, κατά τη διαδι¬ 
κασία της δημόσιας εγγραφής: 

• Το Α.Φ.Μ. τους, 

• Τη χώρα προέλευσης του Α.Φ.Μ. τους, 

• Τον χειριστή τους στο Σ.Α.Τ., 

• Τη μερίδα και το λογαριασμό τους στο Σ.Α.Τ., 

• Το ποσό των εντόκων γραμματίων για το οποίο 
επιθυμούν να εγγραφούν. 

Οι εγγραφές θα γίνονται σε πολλαπλάσια των 1.000 
ευρώ, με κατώτερο ποσό εγγραφής ανά επενδυτή τα 
1.000 ευρώ και με ανώτατο ποσό εγγραφής και διάθεσης 
ανά επενδυτή έντοκα γραμμάτια ονομαστικής αξίας 
15.000 ευρώ. Η κατανομή και οι εγγραφές θα γίνονται 
από το Σύστημα Αυλών Τίτλων (Σ.Α.Τ.) του Κεντρικού 
Αποθετηρίου Αξιών (Κ.Α.Α.) σε πολλαπλάσια των 1.000 
ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άυλων τίτλων της Τράπεζας 
της Ελλάδος, κατά την συνήθη διαδικασία. 

Οι προσφερόμενοι τίτλοι θα είναι αφορολόγητοι, υπό 
την προϋπόθεση ότι θα διακρατηθούν μέχρι τη λήξη 
τους. Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Κατά την ημερομηνία λήξης των εντόκων γραμματί¬ 
ων, ο φόρος που έχει παρακρατηθεί κατά την έκδοση, 
επιστρέφεται στα φυσικά πρόσωπα - κατόχους του ΙδΙΝ 
που έχουν διακρατήσει τους τίτλους μέχρι τη λήξη τους. 

Η εξόφληση των τίτλων θα γίνει στην ονομαστική 
τους αξία. 

Οι επενδυτές κάτοχοι των εντόκων γραμματίων των 
ΙδΙΝ Β μπορούν σε περίπτωση πώλησης των τίτλων τους 
να απευθύνονται στις Τράπεζες και στους λοιπούς εξου¬ 
σιοδοτημένους φορείς, οι οποίοι θα αγοράζουν τους 
τίτλους και στη συνέχεια θα τους μεταφέρουν από το 
ΙδΙΝ Β στο αρχικό ΙδΙΝ της δημοπρασίας (ΟΒ00060Θ3868 
για τα έντοκα γραμμάτια διάρκειας 4 εβδομάδων και 
ΟΒΟΟΘ2103662 για τα έντοκα γραμμάτια διάρκειας 26 


εβδομάδων). Εκεί οι τίτλοι θα είναι διαπραγματεύσιμοι. 

Για τη διάθεση των εντόκων γραμματίων στο επενδυ¬ 
τικό κοινό από τις Τράπεζες και τους λοιπούς εξουσιο¬ 
δοτημένους φορείς, θα δοθεί προμήθεια 0,15%. Επίσης 
θα δοθεί προμήθεια στο Σ.Α.Τ. του Κεντρικού Αποθε¬ 
τηρίου Αξιών 0,04%. 

Κατά τα λοιπά ισχύει η απόφασή μας 2/89260/0023/29- 
12-2000 «Γενικοί όροι εντόκων γραμματίων του Ελληνι¬ 
κού Δημοσίου» (ΦΕΚ 615 Β/23.5.2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθ. 2/487/0023Α (3) 

Απόφαση έκδοσης Εντόκων Γραμματίων του Ελληνι¬ 
κού Δημοσίου διάρκειας 4 και 26 εβδομάδων στις 
11/01/2013 μέσω δημοπρασίας και διάθεσης σε φυ¬ 
σικά πρόσωπα μετά την ημερομηνία διακανονισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α/1994). 

3. Τις διατάξεις του άρθρου 12 του Ν. 2074/1992 «Διαρ¬ 
ρυθμίσεις στον ενιαίο ειδικό φόρο κατανάλωσης πε¬ 
τρελαιοειδών προϊόντων και άλλες διατάξεις». (ΦΕΚ 128 
Α/1992). 

4. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81 Α/1982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α/1996). 

5. Τις διατάξεις των άρθρων 5 έως και 12 του 
Ν. 2198/1994 «Αύξηση αποδοχών δημοσίων υπαλλήλων 
εν γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α/1994). 

6. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17 Α/1997), όπως τροποποιήθηκε με το άρθρο 9 του 
Ν. 2579/1998 (ΦΕΚ 31 Α/1998), καθώς και τις διατάξεις του 
άρθρου 37 του Ν. 3130/2003 «Μίσθωση ακινήτων για την 
στέγαση Δημοσίων Υπηρεσιών κ.α.δ.» (ΦΕΚ 76 Α/2003). 

7. Τις διατάξεις του Ν. 2842/2000 «Λήψη συμπληρω- 

ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ευρώ». (ΦΕΚ 207 
Α/2000). 

8. Τις διατάξεις των άρθρων 90 και 91 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α/1995) και του άρθρου 64 του 
παραπάνω Νόμου, όπως τροποποιήθηκε και ισχύει με το 
άρθρο 38 του Ν. 3871/2010 (ΦΕΚ 141 Α/2010). 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), όπως τροποποιήθηκε 
με τον Ν. 3965/2011 (ΦΕΚ 113 Α/2011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α/1957), όπως τροποποι¬ 
ήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α/1982). 

11. Την αριθμ. 2/22899/0023Α/15-03-2012 απόφαση του 
Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τλ.» (ΦΕΚ 785 Β/2012). 

12. Την απόφαση του Υπουργού Οικονομικών 
2/60752/0004/9-9-2010 «Εξουσιοδότηση του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538 Β/2010). 

13. Την απόφαση του Υπουργού Οικονομίας και Οι¬ 
κονομικών αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε ευρώ» 
(ΦΕΚ 615 Β/2001). 

14. Την αριθμ. 2/91001/0023/Α/29-12-2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β/2010). 

15. Την αριθμ. 2/92959/0023Α/28-12-2012 κοινή απόφαση 
του Υπουργού Οικονομικών και του Διοικητή της Τρά¬ 
πεζας της Ελλάδος «Βασικοί Διαπραγματευτές αγοράς 
έτους 2013». 

16. Το Προεδρικό διάταγμα 185/2009 «Ανασύσταση 
Υπουργείου Οικονομικών» (ΦΕΚ 213 /Α' 2009). 

17. Το Προεδρικό διάταγμα 189/2009 «Καθορισμός και 
ανακατανομή αρμοδιοτήτων των Υπουργείων» (ΦΕΚ 221 
Α/2009). 

18. Το Προεδρικό διάταγμα 86/2012 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
141 Α /2012). 

19. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β/2012). 

20. Τις διατάξεις του Ν. 3861/2010 «Ενίσχυση της δι¬ 
αφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις.» (ΦΕΚ 112 Α/2010). 

21. Το με αρ. πρωτ. 44/4-01-2013 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων στις 8/01/2013 και της διάθεσής τους στο απο- 
ταμιευτικό κοινό, αποφασίζουμε: 

Ορίζουμε τους βασικούς όρους έκδοσης, τη διαδικα¬ 
σία της δημοπρασίας στις 8 Ιανουάριου 2013, μέσω της 
οποίας θα διατεθούν τίτλοι του Ελληνικού Δημοσίου σε 
άυλη μορφή, καθώς και τη διάθεση σε φυσικά πρόσωπα 


μετά την ημερομηνία διακανονισμού. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι, οι οποίοι θα διατεθούν μέσω δημοπρασίας, 
είναι έντοκα γραμμάτια διάρκειας 4 και 26 εβδομάδων, 
σε ευρώ, με ημερομηνία έκδοσης την 11η Ιανουάριου 
2013 και ημερομηνία λήξης την 8η Φεβρουάριου 2013 
για τα έντοκα γραμμάτια διάρκειας 4 εβδομάδων και 
την 12η Ιουλίου 2013 για τα έντοκα γραμμάτια διάρκειας 
26 εβδομάδων. 

2. Ο υπολογισμός των τόκων θα γίνει με βάση έτος 
360 ημερών και πραγματικό αριθμό ημερών (ΑΟΤ/360). 

3. Το ποσό της έκδοσης καθορίζεται σε επτακόσια πε¬ 
νήντα εκατομμύρια (750.000.000,00) ευρώ για τα έντοκα 
γραμμάτια διάρκειας 4 εβδομάδων και ένα δισεκατομ¬ 
μύριο διακόσια πενήντα εκατομμύρια (1.250.000.000,00) 
ευρώ για τα έντοκα γραμμάτια διάρκειας 26 εβδομάδων. 

4. Η εξόφληση των τίτλων θα γίνει την ημερομηνία 
λήξεως στην ονομαστική τους αξία. 

5. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

6. Οι τόκοι των εντόκων γραμματίων υπόκεινται σε φο- 
ρολόγηση βάσει συντελεστή φορολόγησης που ισχύει 
κατά την έκδοση των τίτλων (10%). Η παρακράτηση του 
φόρου θα γίνει σύμφωνα με την ισχύουσα νομοθεσία 
φορολόγησης των τίτλων του Ελληνικού Δημοσίου. 

Οι τίτλοι και η μεταβίβασή τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Β. ΔΗΜΟΠΡΑΣΙΑ 

1) Στη Δημοπρασία συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς 
(Β.Δ.Α.). Η δημοπρασία θα γίνει βάσει του Κανονισμού 
Λειτουργίας των Βασικών Διαπραγματευτών Αγοράς, 
την Τρίτη 8 Ιανουάριου 2013, μέσω της ΗΔΑΤ, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 
Οι ανταγωνιστικές προσφορές για καθεμία έκδοση (4 
και 26 εβδομάδων) ικανοποιούνται, μέχρι του ύψους 
του δημοπρατούμενου ποσού, στην τιμή της τελευταί¬ 
ας προσφοράς που γίνεται δεκτή στη δημοπρασία (ουί 
οίί ρποθ). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι 
οποίοι υποβάλλουν μέχρι 5 ανταγωνιστικές προσφορές 
έκαστος. Το ελάχιστο ποσό κάθε προσφοράς δεν θα 
υπολείπεται των πέντε εκατομμυρίων ευρώ (€ 5.000.000) 
ενώ το μέγιστο δεν θα υπερβαίνει το ύψος του δημο¬ 
πρατούμενου ποσού. 

Οι προσφορές θα αναφέρονται σε ονομαστικές αξίες 
πολλαπλάσιες του ενός εκατομμυρίου ευρώ (€1.000.000). 

3) Κάθε προσφορά πρέπει να περιλαμβάνει την ονο¬ 
μαστική αξία των εντόκων που ζητούνται καθώς και 
την τιμή που είναι διατεθειμένος να πληρώσει ο κάθε 
επενδυτής. 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια ευρώ (€ 1.000). 

5) Μη ανταγωνιστικές προσφορές για καθεμία έκδοση 
δικαιούνται να υποβάλουν μόνο οι Βασικοί Διαπραγμα¬ 
τευτές (μία μη ανταγωνιστική προσφορά έκαστος). Η 
ποσότητα που θα διατίθεται με τη διαδικασία αυτή εκ 

μέρους του Ελληνικού Δημοσίου, δεν θα υπερβαίνει το 
30% του δημοπρατούμενου ποσού. Η κατανομή στους 
ενδιαφερομένους γίνεται ανάλογα με τη συμμετοχή 
τους στις μη ανταγωνιστικές προσφορές. Οι μη αντα¬ 
γωνιστικές προσφορές ικανοποιούνται στην τιμή της 
τελευταίας προσφοράς που γίνεται δεκτή στη δημο¬ 
πρασία (ουί οίΐ ριίοθ). 

Η κάθε μια μη ανταγωνιστική προσφορά δεν μπορεί 
να υπερβαίνει το συνολικό ποσό που διατίθεται με τη 
μέθοδο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 
8 Ιανουάριου 2013 και μέχρι την 12.00 μεσημβρινή ώρα 
Ελλάδος. 

6) Η αναγγελία των επιτυχών προσφορών και των 
αποτελεσμάτων της δημοπρασίας θα γίνει την ίδια 
ημέρα της διεξαγωγής της δημοπρασίας στις 8 Ιανου¬ 
άριου 2013 και μέχρι την 12:45 μεσημβρινή ώρα Ελλά¬ 
δος, από τον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και μέχρι τη 
12:00 μεσημβρινή ώρα Ελλάδος της 10ης Ιανουάριου 
2013, να υποβάλουν προσφορές μέσω της ΗΔΑΤ, για την 
απόκτηση στην τιμή της τελευταίας προσφοράς που 
γίνεται δεκτή στη δημοπρασία (ουί οΐί ρποο) επί πλέον 
τίτλων μέχρι συνολικής ονομαστικής αξίας ίσης προς το 
30% του δημοπρατούμενου ποσού για καθεμία έκδοση. 
Στην περίπτωση που η συνολική ονομαστική αξία των 
νέων προσφορών υπερβαίνει το ανωτέρω ποσοστό, η 
κατανομή των τίτλων σε κάθε έναν Βασικό Διαπραγμα¬ 
τευτή θα γίνεται με την αναλογία που προκύπτει από 
το μέσο σταθμικό ποσοστό συμμετοχής ενός εκάστου 
στις επιτυχείς ανταγωνιστικές προσφορές των προη¬ 
γουμένων της παρούσας, τριών δημοπρασιών. Το τυχόν 
αδιάθετο υπόλοιπο αυτού του ποσού θα κατανέμεται 
εξ ίσου στους ενδιαφερομένους Βασικούς Διαπραγμα¬ 
τευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 10ης Ια¬ 
νουάριου 2013, από την Τράπεζα της Ελλάδος (ΗΔΑΤ). 

8) Η καταβολή του αντιτίμου αγοράς τίτλων 
(δβΙΙΙθπίθπΐ) θα γίνει στις 11 Ιανουάριου 2013, ημερομη¬ 
νία έκδοσης των εντόκων γραμματίων. 

9) Για τα έντοκα γραμμάτια που θα διατεθούν στους 
Βασικούς Διαπραγματευτές, μέσω της δημοπρασίας, 
δεν θα δοθεί προμήθεια. 

Γ. ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού της 
11ης Ιανουάριου 2013 (συμπεριλαμβανομένης), μέχρι και 
πέντε εργάσιμες ημέρες μετά, δηλαδή μέχρι και την 
Παρασκευή 18 Ιανουάριου 2013, η Τράπεζα της Ελλάδος, 
οι Τράπεζες, τα Πιστωτικά Ιδρύματα και λοιποί φορείς 
οι οποίοι είναι εξουσιοδοτημένοι από την Τράπεζα της 
Ελλάδος και έχουν στην κατοχή τους έντοκα γραμμάτια 
από την παραπάνω δημοπρασία, μπορούν να διαθέτουν 
τους τίτλους που κατέχουν στα φυσικά πρόσωπα, σε 
απεριόριστα ποσά, σε τιμή που θα καθορίσουν οι ίδιοι. 

Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα - κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδα επενδυτή στο Σύστημα Αυλών Τίτλων 


(Σ.Α.Τ.) του Κεντρικού Αποθετηρίου Αξιών (Κ.Α.Α.). 

Τα έντοκα γραμμάτια που θα διατίθενται με την παρα¬ 
πάνω διαδικασία, θα είναι αφορολόγητα και θα ισχύουν 
τα ΙδΙΝ Β των εντόκων γραμμαρίων της έκδοσης 11 
Ιανουάριου 2013 για φυσικά πρόσωπα (ΘΒ0026145525 
για τα έντοκα γραμμάτια διάρκειας 4 εβδομάδων και 
ΘΒ0026146531 για τα έντοκα γραμμάτια διάρκειας 26 
εβδομάδων). 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της έκδοσής τους και διακρα- 
τώνται μέχρι τη λήξη τους. 

Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Ο φόρος στα έντοκα γραμμάτια θα παρακρατείται 
κατά την έκδοση και θα επιστρέφεται στα φυσικά πρό¬ 
σωπα, κατόχους του ΙδΙΝ Β, κατά την ημέρα λήξης των 
εντόκων γραμματίων. 

Κάθε ημέρα διάθεσης οι Τράπεζες και λοιποί φορείς 
ενημερώνουν το σύστημα των άυλων τίτλων της Τράπε¬ 
ζας της Ελλάδος για τη μεταφορά των εντόκων γραμμα¬ 
τίων από τα αρχικά ΙδΙΝ (ΘΒ0006003868 για τα έντοκα 
γραμμάτια διάρκειας 4 εβδομάδων και ΘΒ0002103662 
για τα έντοκα γραμμάτια διάρκειας 26 εβδομάδων) (δη¬ 
μοπρασίας) στα ΙδΙΝ Β (έκδοσης για φυσικά πρόσωπα), 
κατά την συνήθη διαδικασία. Μετά το τέλος της 5ης 
εργάσιμης ημέρας, ενημερώνουν τις αντίστοιχες μερί¬ 
δες των επενδυτών στο Σ.Α.Τ. του Κ.Α.Α. 

Οι κάτοχοι των εντόκων γραμματίων των ΙδΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους φορείς, 
οι οποίοι θα αγοράζουν τους τίτλους και στη συνέχεια 
θα τους μεταφέρουν από το ΙδΙΝ Β στο αρχικό ΙδΙΝ της 
δημοπρασίας. Εκεί οι τίτλοι θα είναι διαπραγματεύσιμοι. 

Γ ια τη διάθεση αυτή δεν θα καταβληθεί προμήθεια. 
Κατά τα λοιπά ισχύει η απόφασή μας 2/89260/0023/29- 
12-2000 «Γενικοί όροι εντόκων γραμματίων του Ελληνι¬ 
κού Δημοσίου» (ΦΕΚ 615 Β/23.5.2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 2/1255/0023 Α (4) 

Καθορισμός επιτοκίου εντόκων γραμματίων διάρκει¬ 
ας 4 και 26 εβδομάδων με ημερομηνία δημοπρασί¬ 
ας 8/01/2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/1957 
«Περί εκδόσεως εντόκων γραμματίων» (ΦΕΚ 173 Α/1957). 

2. Τις διατάξεις του άρθρου 4 του Ν. 1266/1982 «Περί 





928 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων». (ΦΕΚ 
81 Α/1982). 

3. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990). 

4. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α/1992). 

5. Την αριθμ. 2/487/0023Α/8-01-2013 απόφαση του 
Αναπληρωτή Υπουργού Οικονομικών για την «έκδοση 
Εντόκων Γραμματίων του Ελληνικού Δημοσίου διάρκειας 
4 και 26 εβδομάδων στις 11/01/2013 μέσω Δημοπρασίας 
και διάθεσης σε φυσικά πρόσωπα μετά την ημερομηνία 
διακανονισμού». 

6. Τα αποτελέσματα της από 8/01/2013 δημοπρασίας 
Εντόκων Γ ραμματίων του Ελληνικού Δημοσίου διάρκειας 
4 και 26 εβδομάδων. 

7. Το Προεδρικό διάταγμα 185/2009 «Ανασύσταση 
Υπουργείου Οικονομικών» (ΦΕΚ 213 Α/2009) και το Προε¬ 
δρικό διάταγμα 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α/2009). 

8. Το Προεδρικό διάταγμα 86/2012 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
141 Α/2012). 

9. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β/2012). 

10. Τις διατάξεις του Ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο “Πρόγραμμα Διαύγεια” και άλλες 
διατάξεις» (ΦΕΚ 112 Α/2010), αποφασίζουμε: 

1. Ορίζουμε το επιτόκιο των Εντόκων Γ ραμματίων του 
Ελληνικού Δημοσίου, ν.δ. 3745/57 και Ν. 1266/82, που θα 
εκδοθούν ή θα ανανεωθούν από 3 Ιανουάριου 2013 για 
διάρκεια 4 εβδομάδων (ή ενός μήνα) σε 3,95% και για 
διάρκεια 26 εβδομάδων (ή έξι μηνών) σε 4,30%. 

2. Τα παραπάνω επιτόκια είναι εκείνα που προέκυψαν 
κατά την δημοπρασία Εντόκων Γραμματίων του Ελ¬ 
ληνικού Δημοσίου διάρκειας 4 και 26 εβδομάδων στις 
8/01/2013. 

3. Για τα άληκτα έντοκα γραμμάτια και για το χρονικό 
διάστημα από την παραπάνω ημερομηνία μέχρι τη λήξη 
τους ισχύουν οι αποφάσεις μας βάσει των οποίων έγινε 
η έκδοσή τους. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία έχει προβλεφθεί και 
θα καλυφθεί από τις δαπάνες εξυπηρέτησης του Δη¬ 
μοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 


Αριθμ. Φ.80000/30559/2109 (5) 

Λειτουργία του Ενιαίου Ταμείου Επικουρικής Ασφάλι¬ 
σης (Ε.Τ.Ε.Α.) από 1/1/2013. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του κεφαλαίου ΙΑ του Ν. 4052/12 «Νόμος 
αρμοδιότητας Υπουργείου Υγείας και Κοινωνικής Αλλη¬ 
λεγγύης και Εργασίας και Κοινωνικών Ασφαλίσεων για 
εφαρμογή του Νόμου Έγκριση των σχεδίων Συμβάσεων 
Χρηματοδοτικής Διευκόλυνσης μεταξύ του ΕΤ.Χ.Σ. της 
Ελληνικής Δημοκρατίας...” «και άλλες διατάξεις» (ΦΕΚ 
Α' 41) όπως ισχύει. 

2. Τις διατάξεις της παρ. 6 του άρθρου 48 του 
Ν. 4052/12 (ΦΕΚ Α' 41), όπως ισχύει. 

3. Τις διατάξεις της παρ. 1 του άρθρου 12 της 
Π.Ν.Π./31.12.2012 (ΦΕΚ 256/Α'). 

4. Την αριθμ. Φ.80000/16348/1142/24.9.2012 κοινή υπουρ¬ 
γική απόφαση των υπουργών Διοικητικής Μεταρρύθ¬ 
μισης και Ηλεκτρονικής Διακυβέρνησης και Εργασίας, 
Κοινωνικής Ασφάλισης και Πρόνοιας «Διάρθρωση της 
Κεντρικής Υπηρεσίας του Ενιαίου Ταμείου Επικουρικής 
Ασφάλισης (Ε.Τ.Ε.Α.), καθορισμός των αρμοδιοτήτων των 
οργανικών μονάδων και των κλάδων από τους οποίους 
προέρχονται οι προϊστάμενοι αυτών» (Β 2710). 

5. Την αριθμ. Φ21250/17511/2363/19.10.2012 απόφαση του 
Υπουργού Εργασίας Κοινωνικής Ασφάλισης και Πρόνοι¬ 
ας «Μεταφορά στο ΕΤΕΑ του διοικητικού προσωπικού 
και του αποσπασμένου ή με διάθεση προσωπικού του 
ΤΑΥΤΕΚΩ» (ΦΕΚ 2902 Β'). 

6. Τις διατάξεις του Προεδρικού διατάγματος 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (ΦΕΚ Α' 141) 

6. Τ ις διατάξεις του Προεδρικού διατάγματος 86/27- 
6-2011 «Διορισμός Υπουργών, Αναπληρωτών Υπουργών 
και Υφυπουργών» (ΦΕΚ Α' 141). 

7. Την αριθμ. 101 απόφαση της 19ης/21-12-2012 Συνε¬ 
δρίασης του προσωρινού Δ.Σ. του ΕΤΕΑ. 

8. Το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού του 
ΕΤΕΑ, αποφασίζουμε: 

Από 1.1.2013 και μέχρι την τροποποίηση της αριθμ. 
Φ.80000/16348/1142/24.9.2012 κοινής υπουργικής από¬ 
φασης των υπουργών Διοικητικής Μεταρρύθμισης και 
Ηλεκτρονικής Διακυβέρνησης και Εργασίας, Κοινωνικής 
Ασφάλισης και Πρόνοιας σχετικά με τη νέα διάρθρωση 
των οργανικών μονάδων του ΕΤΕΑ μετά την ένταξη των 
Ταμείων, τομέων και κλάδων σύμφωνα με τις διατάξεις 
του άρθρου 36 του Ν. 4052/2012 σε συνδυασμό με τις δι¬ 
ατάξεις της παρ. 1 του άρθρου 12 της Π.Ν.Π / 31.12.2012, οι 
υπηρεσίες των ανωτέρω εντασσόμενων εξακολουθούν 
να λειτουργούν με την υφιστάμενη οργανωτική τους 
δομή, τους προϊσταμένους και το προσωπικό ασκώντας 
τις σχετικές με την ασφάλιση και παροχή επικουρικής 
σύνταξης αρμοδιότητες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

Αριθμ. Φ.21021/29303/2004 (6) 

Υπαγωγή του Ε.Τ.Ε.Α. στις διατάξεις της παρ. 1 του άρ¬ 
θρου 1 του ν.861/1979 (ΦΕΚ 2 Α), όπως ισχύει. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπ’ όψη: 

1. Τις διατάξεις της παρ. 1 του αρθρ. 1 του Ν.861/79 
«Περί απλουστεύσεως της διαδικασίας αναγνώρισης 
χρόνου προϋπηρεσίας και απονομής των πάσης (ρύσεως 
παροχών στους ασφαλισμένους των Α.Ο. αρμοδιότητας 
του Υπουργείου Κοιν/κών Υπηρεσιών» (ΦΕΚ 2/79 τ.Α) 
όπως συμπληρώθηκαν με το άρθρο 13 του Ν. 984/79 
(ΦΕΚ 244/79 τ.Α') και αντικαταστάθηκαν από τις διατά¬ 
ξεις της παρ. 5 του άρθρου 62 του Ν. 3518/2006 (Α 272), 

2. Τις διατάξεις των άρθρων 35 και επόμενα του 
Ν. 4052/2012 (ΦΕΚ 41 Α), όπως ισχύει, 

3. Τις διατάξεις του Προεδρικού διατάγματος 86/2012 
«Διορισμός Υπουργών, Αναπληρωτών Υπουργών και 
Υφυπουργών» (ΦΕΚ 141 Α). 

4. Τις διατάξεις της Φ80000/16348/1142/24.9.2012 κοινής 
υπουργικής απόφασης (ΦΕΚ 2710Β) «Διάρθρωση της 
Κεντρικής Υπηρεσίας του Ενιαίου Ταμείου Επικουρικής 
Ασφάλισης (ΕΤΕΑ), καθορισμός των αρμοδιοτήτων των 
οργανικών μονάδων και των κλάδων από τους οποίους 
προέρχονται οι προϊστάμενοι αυτών», 

5. Τις διατάξεις της Φ21021/19291/13126/27.09.2012 
Υπουργικής Απόφασης «Μεταβίβαση αρμοδιοτήτων 
στον Πρόεδρο του Δ.Σ. του Ενιαίου Ταμείου Επικουρι¬ 
κής Ασφάλισης (ΕΤΕΑ) ΦΕΚ 2765 Β, 

6. Την αρ. 78/04.12.2012 απόφαση της 16ης Συνεδρίασης 
του Προσωρινού Δ.Σ. του Ε.Τ.Ε.Α., η οποία μας διαβιβά¬ 
στηκε με το ΑΠ 28496/06.12.2012 έγγραφο του Ταμείου, 

7. Την αναγκαιότητα της συντόμευσης των διαδικα¬ 
σιών για την εύρυθμη και αποτελεσματική λειτουργία 
του Ταμείου. 

8. Το άρθρο 90 του Προεδρικού διατάγματος 63/2005 
(Α' 98) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε την αρ. 78/04.12.2012 απόφαση του Προσω¬ 
ρινού Δ.Σ. του Ενιαίου Ταμείου Επικουρικής Ασφάλισης, 
(ΕΤΕΑ) με την οποία υπάγεται το Ενιαίο Ταμείο Επικου¬ 
ρικής Ασφάλισης (ΕΤΕΑ), στις διατάξεις του άρθρου 1 
του Ν. 861/1979 (Α 2), όπως συμπληρώθηκε με το άρθρο 
13 του Ν. 984/79 (Α 237) και αντικαταστάθηκε από τις 
διατάξεις της παρ. 5 του άρθρου 62 του Ν. 3518/2006 
(Α 272). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 3 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 105618 (7) 

Απαγόρευση Θήρας σε περίπτωση μεγάλων χιονοπτώ¬ 
σεων και παρατεταμένων χρονικά δυσμενών καιρι¬ 
κών συνθηκών 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/1969, 


όπως αυτές συμπληρώθηκαν με τις διατάξεις του άρ¬ 
θρου 7 παρ. 3 του Ν. 177/1975 «Περί αντικαταστάσεως 
και συμπληρώσεως διατάξεως τινών του Ν.Δ. 86/1969 
«Περί Δασικού Κώδικος»». 

2. Την υπ’ αριθμ. 137813/434/23.1.1981 Δ/γή του Υπ. Γε¬ 
ωργίας «Περί απαγόρευσης κυνηγιού σε περίπτωση 
χιονόπτωσης μεγάλης διάρκειας και εντάσεως». 

3. Την υπ’ αριθμ. 414985/29.11.1985 (ΦΕΚ 757/Β/18.12.1985) 
Κοινή Απόφαση των Υφυπουργού Εθνικής Οικονομίας 
και Αναπληρωτή Υπουργού Γεωργίας «Μέτρα διαχείρι¬ 
σης της άγριας πτηνοπανίδας». 

4. Την υπ’ αριθμ. 85352/3697/19.7.1993 Εγκύκλιο Δ/γή 
της Διεύθυνσης Αισθητικών Δασών - Δρυμών και Θήρας 
Υ.Α.Α. και Τ.». 

5. Την υπ’ αριθμ. 78006/2538/1.7.1994 Εγκύκλιο Δ/γή της 
ιδίας ως άνω Διεύθυνσης. 

6. Την υπ’ αριθμ. 67253/1710/2.4.1996 Δ/γή του Υπ. Γε¬ 
ωργίας. 

7. Την υπ’ αριθμ. 1425/19.1.2011 (ΦΕΚ 452/Β/22.3.11) Από¬ 
φαση του Γενικού Γραμματέα Αποκεντρωμένης Διοί¬ 
κησης Μακεδονίας - Θράκης «Εξουσιοδότηση προς 
υπογραφή “Με εντολή Γ ενικού Γ ραμματέα” αποφάσεων, 
εγγράφων και άλλων πράξεων στον Προϊστάμενο κ.λπ.» 

8. Την υπ’ αριθμ. 173803/2135/31.7.12 (ΦΕΚ 2225/Β/31.7.12) 
Απόφαση του Αναπληρωτή Υπουργού Περιβάλλοντος, 
Ενέργειας και Κλιματικής Αλλαγής «Ρυθμίσεις Θήρας 
για την κυνηγετική περίοδο 2012 - 2013». 

9. Το γεγονός ότι στην περιοχή του Δασαρχείου Λα¬ 
γκαδά επικρατούν συχνά δυσμενείς καιρικές συνθήκες 
λόγω χιονοπτώσεων με αποτέλεσμα την καταστροφή 
του θηραματικού πλούτου της περιοχής. 

10. Την ανάγκη προστασίας των θηραμάτων, αποφα¬ 
σίζουμε: 

Απαγορεύουμε στην περιοχή ευθύνης του Δασαρχείου 
Λαγκαδά την άσκηση του κυνηγιού όλων των θηρα¬ 
μάτων (τριχωτών και πτερωτών) σε περίπτωση χιονό¬ 
πτωσης μεγάλης διάρκειας και έντασης όταν συνεπεία 
αυτής το έδαφος είναι καλυμμένο από το χιόνι σε ύψος 
τέτοιο ώστε να υπάρχει η δυνατότητα παρακολούθησης 
των ιχνών των θηραμάτων επ’ αυτού και την άσκηση 
του κυνηγιού των πτερωτών θηραμάτων σε περίπτωση 
επικράτησης παρατεταμένων χρονικά δυσμενών για τα 
πτηνά καιρικών συνθηκών (παγετός). 

Η παρούσα ισχύει από τη δημοσίευσή της μέχρι το 
τέλος της κυνηγετικής περιόδου 2012 - 2013 (28/02/2013). 

Η τήρησή της ανατίθεται στα Δασικά όργανα, στην 
Ελληνική Αστυνομία, στην Ομοσπονδιακή Θηροφυλακή 
και σε κάθε φιλόνομο πολίτη και οι παραβάτες της 
διώκονται και τιμωρούνται σύμφωνα με τις διατάξεις 
των Ν.Δ. 86/69, 996/71 και του Ν. 177/75. 

Με την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαγκαδάς, 28 Δεκεμβρίου 2012 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Προϊστάμενος 

ΓΡΗΓΟΡΙΟΣ ΕΥΑΓΓΕΛΟΠΟΥΛΟΣ 

ΔΙΟΡΘΩΣ ΕΙΣ ΣΦΑ ΛΜΑΤΩΝ 

( 8 ) 

Στην Φ. 1733/2012/0013403/6.12.2012 απόφαση του Γε¬ 
νικού Γραμματέα Αποκεντρωμένης Διοίκησης Αττικής, 


που δημοσιεύθηκε στο ΦΕΚ 3495/τ.Β'/31.12.2012, στη σε¬ 
λίδα 52212, γίνεται η εξής διόρθωση: 

Από το εσφαλμένο: «ΠΑΚΟ» 

Στο ορθό: «ΓΙΑΚΟ» 

(Από το Εθνικό Τυπογραφείο) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














